Il-bejgħ bl-offerta se jsir nhar il-Ġimgħa 29 ta’ Marzu 2019, f’nofsinhar Id-Dipartiment tad-Dwana qiegħed joħroġ għall-bejgħ bl-offerta kwantità ta’ xorb alkoħoliku, birra, inbid, sigarri u tabakk tal-brik, maqbuda mid-Dipartiment f’dawn l-aħħar xhur. Dawn il-prodotti qed jinqasmu f’85 lott. Ix-xorb alkoħoliku jinkludi whisky, brandy, vodka, gin, rum, tequila, port, sherry, aperitives u liquers. Il-bejgħ bl-offerta’ se jsir nhar il-Ġimgħa 29 ta’ Marzu 2019, f’nofsinhar. Kull min hu interessat jara l-lottijiet tal-oġġetti  li qed jitpoġġew għall-bejgħ jista’ jagħmel dan mit-Tnejn 25 ta’ Marzu 2019 sa dakinhar tal-bejgħ (il-Ġimgħa 29 ta’ Marzu 2019, f’nofsinhar). L-affarijiet jinsabu għall-wiri fi Newport Bonded Stores, il-Marsa. Aktar informazzjoni dwar il-kobor ta’ kull lott jinstabu fuq il-formola tal-offerta li tista tinkiseb minn Newport Bonded Stores, il-Marsa (‘il ġewwa mit-Tinda tal-Patata). Il-ħinijiet tal-wiri huma bejn it-8am u nofsinhar u bejn in-12:30pm u t-3:30pm.